Pariisi Volley plaanib paari aastaga kerkida Euroopa tippu, Kreeki nähakse võtmerollis ka tulevikus
#000002
Share this postClose sharing boxPariisi Volley plaanib paari aastaga kerkida Euroopa tippu, Kreeki nähakse võtmerollis ka tulevikusTwitterFacebookLinkedIn
#000003
Ardo Kreegi karjääri seitsmes hooaeg Pariisi Volley’s kujuneb omamoodi eriliseks, võis eeldada juba suvel, kui selgus, et Prantsusmaa üks tippklubisid peab tänavu mängima esiliigas. Seda, kuidas on hooaeg aga tegelikult kulgenud, uuris Võrkpall24 temporündajalt endalt.
#000005
Üheksakordne Prantsusmaa meister alustas hooaega viie järjestikuse 3:0 võiduga, kuni möödunud nädalavahetusel alistati võõrsil peetud mängus Saint Jean D’illac “kõigest” 3:2. Kreek oli 15 punktiga (+8) üks kohtumise resultatiivsemaid.
#000006
“Tegelikult on olnud päris raske hooaeg,” tõdeb Kreek alustuseks. “Just vaimselt. Alguses võidad ühe mängu 3:0, siis võidad teise mängu 3:0... Lõpuks võitsime viis mängu 3:0. Selliste tulemuste puhul võib tahes-tahtmata mingil hetkel keskendumine kaduda. Aga pingutada ja tööd teha on tulnud ikkagi palju. Päris sirge jalaga ei saa mängudele vastu minna.”
#000007
Pariis on aste madalamale langemisest hoolimata suutnud säilitada suures plaanis oma eelmiste aastate taseme, vaid nurgaründajate osakond on Kreegi sõnul veidi lahjem. Hiljuti sai meeskond kuulda ka head uudist: kohalik võrkpalliliit lubab Pariisil ikkagi osaleda Prantsusmaa karikavõistlustel. See tähendab aga, et meeskonnal on edu korral võimalus püüda järgmiseks hooajaks kohta eurosarjas (CEV Cup).
#000008
“Pärast maksupettuste jama vahetus klubis president ja kogu asjaajajate ring ning nüüd likvideeritakse eelmise aasta võlgu. Uued sponsorid on leitud ja tundub, et asjad liiguvad tõesti õiges suunas. Plaan on paari aastaga ehitada üles Euroopa tipus mängiv klubi. Ka mängijad on positiivselt meelestatud,” ütleb Kreek, kes võitis Pariisiga 2014. aastal tugevuselt teise eurosarja.
#000009
Eestlane, kes on meeskonna üks viiest leegionärist, tunnistab, et klubi on temaga rääkinud juba ka järgmisest hooajast.
#000010
“Nii varakult polegi kunagi järgmise hooaja kohta maad uuritud,” muigab tallinlane. “Ja ega teagi... Kui klubil on nii suured plaanid, siis võiks siin ehk tõesti ka tulevikus mängida.”
#000011
Prantsusmaa esiliigat jätkab Pariis (17 p) aga juba homme kodus oma tugevaima konkurendi Saint-Nazaire’i (14 p) vastu.
#000016
Kreek ja Sete alistusid Prantsuse karika poolfinaalis tugevale konkurendile, Micelli ja Kibbermanni tööandja mängib täna finaalis
#000019
Prantsuse karikas: Kreek edenes eurosarjavõitja alistamisega poolfinaali, Kullerkann ja Orefice jäid lähikonkurendi vastu jõuetuks
#000020
Kreek teenis Prantsuse karikasarjas oodatud veerandfinaalpileti, Vahter meistriliigasatsi vastu üllatust ei valmistanud
#000021
Eestlased välismaal: Keele play-off algas edukalt, Tammemaa jäi napilt karikafinaali ukse taha
#000024
Sete naases liigakarussellile kahe ootamatu kaotusega. Kreek: mängupaus lõhkus meie rütmi
#000026